ตลาดหุ้นยุโรปเปิดตลาดอ่อนตัวลง ขณะนักลงทุนจับตาการเลือกตั้งอังกฤษ
ตลาดหุ้นยุโรปเปิดตลาดวันนี้อ่อนตัวลง โดยหุ้นอังกฤษปรับตัวลง ในขณะที่การลงคะแนนเสียงเลือกตั้งอังกฤษได้เปิดฉากขึ้นแล้วในวันนี้
7 พ.ค. 2558

ผู้สื่อข่าวรายงานว่า ตลาดหุ้นยุโรปเปิดตลาดวันนี้อ่อนตัวลง โดยหุ้นอังกฤษปรับตัวลง ในขณะที่การลงคะแนนเสียงเลือกตั้งอังกฤษได้เปิดฉากขึ้นแล้วในวันนี้
โดยดัชนี Stoxx Europe 600 ปรับตัวลง 0.9% แตะ 385.13 เมื่อเวลา 8.11 น.ตามเวลาลอนดอน ดัชนี CAC-40 ตลาดหุ้นฝรั่งเศสเปิดวันนี้ที่ 4,945.82 จุด ลดลง 35.77 จุด, -0.72% และดัชนี DAX ตลาดหุ้นเยอรมันเปิดวันนี้ที่ 11,265.13 จุด ลดลง 85.02 จุด, -0.75%
สำหรับหุ้นซีเมนส์ ร่วง 2% ภายหลังจากที่บริษัทได้รายงานตัวเลขกำไรที่ออกมาแย่กว่าคาดการณ์ อันเป็นผลมาจากการที่บริษัทได้ประกาศปรับลดจำนวนพนักงานลงอีก 4,500 ราย ส่วนหุ้นอัลคาเทล-ลูเซนท์ ดีดตัว 3.4% หลังจากบริษัทรายงานตัวเลขรายได้ที่สูงขึ้น